  - ana
                                  udskrift
                                       af
                    sø- og handelsrettens dombog
                                 ──────────
                                      dom
                           afsagt den 27. juni 2001
sag v 56/1999       scancom international aps
           (advokat mads marstrand-jørgensen)
           mod
           colorit osted aps
           (advokat preben kønig)
under denne sag skal der tages stilling til, om sagsøgeren, scancom international aps (i det
følgende: scan- com), der markedsfører nogle havemøbler under betegnelsen softcross og en
hynde, i medfør af markedsføringsloven kan forbyde sagsøgte, colorit osted aps (i det føl-
gende: colorit), at markedsføre nogle lignende produkter.
                                               - 2 -
sagsfremstilling
scancom er en dansk virksomhed, der designer og får produceret forskellige typer havemøbler
af træ i østen. møblerne sælges i danmark og på det europæiske marked.
det fremgår af nogle brochurer, at scancom i sæsonen 1995/96 begyndte at markedsføre en
stol og en tre personers havebænk under betegnelsen softcross. møblerne var lavet i massivt
merawan og havde en ryg bestående af lodrette lameller, der i midten dannede et buet kryds.
topstykket på ryglænet havde rundinger for enderne i stil med en napoleonshat. møblerne
havde endvidere armlæn og et sæde af lameller og var i brochurerne vist både med og uden
tværpind ved benene. møblerne blev produceret i vietnam hos bl.a. virksomheden hoang anh
private enterprise.
scancom markedsfører endvidere en hynde, der anvendes bl.a. til såkaldte positionsstole.
hynden er lavet af et stykke ternet stof i blågrønt og brunt, der er syet sammen med en
"ramme" af blågrønt stof. det blågrønne stof er bukket om foroven og fæstnet med fire
træknapper, således at den ser ud som en slags hovedpude. på hovedpuden er syet en
applikation med form som en kompasrose.
på et tidspunkt blev scancom opmærksom på, at en tømmerhandel i et katalog fra marts/april
1999 markedsførte en stol og en tre personers bænk i massivt træ, der var udformet på
samme måde som scancoms softcross møbler. de pågældende møbler var leveret af colorit,
der bl.a. sælger havemøbler, puder og hynder. møblerne er i sagen benævnt bilag 1.
scancom blev endvidere opmærksom på, at colorit i sit program i forbindelse med en messe i
februar 2000 markedsførte en hynde med et stykke ternet stof i grønt og hvidt, der var syet
ind i en ramme af grønt stof, der på samme måde som scancoms hynde var ombukket som en
hovedpude og fæstnet med fire træknapper. på hovedpuden var syet en applikation med form
som en laurbærkrans. hynden er i sagen benævnt bilag 11.
det er scancoms opfattelse, at møblerne og puden er plagiater af scancoms produkter.
scancom har indhentet en erklæring af 17. maj 1999 fra hoang anh private enterprise, der
ved direktør doan ngyen duc har oplyst, at softcross stolen og bænken er designet af bøje
                                              - 3 -
bentzen.
af en udateret erklæring fra hoang anh company limited, som er indhentet af colorit, fremgår
bl.a. følgende vedrørende softcross møblerne:
"... hoang anh private enterprise ... and now hoang anh company limited has been producing
and selling these products since 1995 until now. there's no legal writings or any international
agreement with any customers stated if hoang anh is permitted or prohibited to sell these
products to any other buyers. ..."
ved erklæring af 23. december 1999, ligeledes indhentet af colorit, har hoang anh private
enterprise ved direktør doan ngyen duc bl.a. oplyst om softcross møblerne, at:
"... the products are sold to colorit by hoang anh absolutely not to violate the copyright of any
customers in the world as the products are produced and designed by hoang anh since 1994.
..."
der er under sagen fremlagt kataloger fra andre forhandlere af havemøbler, der viser lignende
typer stole og bænke i massivt træ med lamelrygge i forskellige mønstre. disse møbler har dog
et lige kryds i ryggen og har ikke et topstykke med form som en napoleonshat.
retten har under domsforhandlingen beset scancoms og colorits stole og scancoms hynde.
forklaringer
direktør for scancom bøje bendtzen har bl.a. forklaret, at han har designet møbler siden 1972,
først som hobby og senere erhvervsmæssigt. han markedsfører ikke under sit eget navn, men
derimod under scancoms.
han designede softcross stolen på 2-3 timer i 1995, mens han var i vietnam. han har ikke de
oprindelige tegninger. han gav dem til duc, der lavede en prototype af stolen.
hans inspirationskilde var de engelske parkmøbler og trip-traps skagensmøbler i jugendstil.
rygstykket, der har form som en napoleonshat, og det "bløde" kryds er hans opfindelse.
prototypen havde ikke tværpind ved benene, men stolen var for ustabil, og tværpinden blev
                                               - 4 -
monteret. stolen er aldrig blevet solgt uden tværpind.
stolen har været markedsført over for kunder siden 1995 og blev vist på en messe i efteråret
1995. den produceres på 10 forskellige fabrikker i vietnam. schou isenkram a/s er
eneforhandler af stolen i danmark.
scancom afbrød samarbejdet med duc, idet det viste sig, at duc anvendte stjålet træ fra
cambodia til møblerne. samarbejdet var ikke ophørt, da duc skrev brevet af 17. maj 1999 til
scancom. scancom bad duc om en udtalelse som en forudsætning for, at samarbejdet kunne
fortsætte, idet man havde hørt, at duc havde tilbudt scancoms modeller til andre. da duc
skrev brevene til colorit, var samarbejdet ophørt, og duc havde oprettet sit eget salgskontor,
scanviet, i danmark. scancom har ikke taget retslige skridt mod duc, da man ikke vil få noget
ud af at føre sag i vietnam.
omsætningen gik kraftigt i stå efter colorits lancering af sit produkt. han husker ikke, hvor
meget salget gik ned. prisen var oprindelig 3.900 kr. for et sæt bestående af et bord, to stole
og en tre personers bænk. i dag sælges et sæt for 3.000 kr.
han tegnede en skitse til hynden i februar 1999, da han var i vietnam. det første udkast var
han 15-20 minutter om at lave. han har ikke gemt skitsen. han har aldrig set den type hynde
før hos andre. det særlige ved hynden er, at den er syet sammen som et bilsæde - det
mønstrede stof er indsyet i en ramme, og hynden er ombukket foroven og fæstnet med runde
træknapper. hynden blev også produceret i vietnam. den blev udstillet på en messe i
september 1999 og var i forretningerne fra begyndelsen af 2000.
han havde et møde med colorits direktør leif søholm, hvor de talte om, at colorit skulle
overtage eneforhandlingen i danmark. leif søholm lånte nogle hynder med hjem, men
samarbejdet blev ikke til noget. han husker ikke, hvornår mødet fandt sted, men det var, før
efterligningen kom på markedet, og formentlig i sommeren 1999.
direktør for og ejer af colorit leif søholm har bl.a. forklaret, at colorit i de sidste 10 år har
solgt havehynder fra den tyske virksomhed sun-garden, som man er eneagent for i danmark.
for tre år siden begyndte man også at sælge havemøbler.
i begyndelsen af december 1998 blev han kontaktet af jan damborg, som har et havecenter i
                                               - 5 -
nykøbing sjælland. jan damborg havde importeret softcross møbler fra vietnam, men var ikke
selv interesseret i at sælge dem, og damborg spurgte derfor, om colorit ville overtage
markedet. han så fotos af stolen og bænken. der var tale om den samme stol og bænk
produceret i vietnam, som han havde fået tilbudt fra 5-6 andre leverandører.
han har aldrig købt møbler direkte hos producenten i vietnam, men købte gennem thanh binh,
som var agent for producenten i danmark. han var ikke bekendt med, at møblerne skulle være
designet af scancom. erklæringerne fra duc er fremskaffet af agenten i danmark, idet colorit
ønskede klarhed om, hvem der havde retten til møblerne.
han har aftaget 6-7 containere à 140 sæt havemøbler bestående af to stole, en bænk og et
bord. sættene kostede 134,40 $ uden leveringsomkostninger. 150 sæt blev solgt for 895 kr. pr
sæt og 804 sæt for 968 kr. pr. sæt. fortjenesten var ialt kun ca. 40.000 kr., idet der er tale om
et meget konkurrencepræget produkt.
colorit holdt op med at sælge softcross møblerne, da denne sag begyndte.
den hynde, som colorit sælger, blev præsenteret af sun- garden i maj 1999, hvor sun-garden
viste den til sine agenter. colorits hynde ligner scancoms meget, men applikationen er
anderledes, og der er elastikkant bag på og lynlås i siden. sun-garden har 10 forskellige typer
applikationer og knapper til den pågældende hynde. sun- garden har gennem de sidste 5-6 år
markedsført en tilsvarende model, bortset fra det ternede stof i midten. colorit har solgt
modellen i 3-4 år. han så først scancoms hynde, efter at colorit havde fået sin hynde hjem.
han havde nogle drøftelser med bøje bendtzen på en messe i august 1998, hvor han fik en
hynde med hjem, men det var ikke den hynde, som sagen drejer sig om. der var ikke tale om
egentlige forhandlinger imellem dem, som forklaret af bøje bendtzen, idet det lå fast, at schou
isenkram a/s var eneforhandler af scancoms produkter.
jørn busch har bl.a. forklaret, at han fra 1987 til 2000 var indkøbschef hos schou isenkram
a/s, der siden 1995 har forhandlet et bredt sortiment af scancoms træmøbler i danmark.
aftagerne er byggemarkeder, isenkræmmere og daglivareforretninger.
scancoms softcross stol blev vist på en messe i september 1995. han blev opmærksom på
colorits stol omkring 1997/98 eller muligvis i 1999. han så den i et katalog og hørte også om
                                                                    - 6 -
                     den fra kunderne.
                     omsætningen på softcross møblerne var størst i 1997, men faldt herefter. i 1996 solgte man
                     ca. 1.500 stk. møbler, i 1997 ca. 12.000 stk. svarende til 3-4.000 sæt, i 1998 ca. 8.000 stk.
                     svarende til 2.000 sæt, og i 1999 solgte man ca. 2.500 stk. indkøbsprisen hos scancom var
                     1.200- 1.400 kr. pr. sæt, som blev solgt for 1.900-2.900 kr. i detailhandlen.
                     omsætningen af træmøbler har gennem årene generelt været stigende i forhold til plastmøbler.
                     i 1999 begyndte schou isenkram a/s også at sælge træmøbler med en anden type ryg og
                     sammenklappelige træmøbler.
                     han så scancoms pude første gang i april 1999 i vietnam, hvor han besøgte scancom. den
                     var helt speciel, idet han ikke før havde set en pude med ramme og træknapper. schou
                     isenkram a/s solgte puden til bl.a. byggemarkeder.
                     påstande
                     scancom har nedlagt følgende påstande:
det forbydes colorit at markedsføre den i bilag 1 afbildede stol og havebænk, og colorit skal anerkende at have
                     været uberettiget til at markedsføre den pågældende stol og havebænk.
det forbydes colorit at markedsføre og sælge den i bilag 11 med x markerede hynde.
colorit skal betale 200.000 kr. med tillæg af procesrente fra sagens anlæg, til betaling sker.
                     colorit har nedlagt påstand om frifindelse.
                     anbringender
                     scancoms advokat har gjort gældende, at bøje bendtzens forklaring sammenholdt med
                     erklæringen af 17. maj 1999 fra duc godtgør, at stolen og bænken er designet af bøje
                                                 - 7 -
bendtzen. de senere erklæringer fra duc kan ikke tillægges betydning, idet samarbejdet med
scancom da var ophørt, og erklæringerne må opfattes som et forsøg på at skade scancom.
møblerne har på grund af det karakteristiske buede kryds i rygstykket og topstykket, der har
form som en napole onshat, særpræg og adskillelsesevne i forhold til andre møbler. colorit har
ikke godtgjort, at andre før scancom har markedsført sådanne møbler. møblerne er derfor i
medfør af markedsføringsloven beskyttet mod efterligninger. colorits stol og bænk er i alle
detaljer et plagiat af scancoms møbler og krænker scancoms rettigheder i henhold til
markedsføringsloven. colorits markedsføring af de pågældende møbler skal forbydes.
for så vidt angår hynden må det efter bøje bendtzens forklaring lægges til grund, at han
designede denne. der er ikke holdepunkter for, at colorit eller sun-garden markedsførte en
lignende hynde før scancom. hynden er unik på grund af det isyede mønster og indramningen
i forbindelse med den ombukkede hovedpude. idet colorits hynde fremtræder som et plagiat af
scancoms hynde, er colorits markedsføring og salg heraf i strid med scancoms rettigheder i
henhold til markedsføringsloven og skal forbydes.
colorit har handlet i strid med god markedsføringsskik og er i medfør af markedsføringslovens
⌡ 13 forpligtet til at betale erstatning til scancom. plagiatet udgør i sig selv det fornødne
ansvarsgrundlag, men det gøres tillige gældende, at colorit på baggrund af de tidligere
forhandlinger med scancom om en eneforhandlingsaftale var bekendt med scancoms
produkter, før colorit lancerede sine, og derfor har handlet i ond tro. scancoms er-
statningskrav er skønsmæssigt fastsat, men efter jørn buschs forklaring er det utvivlsomt, at
scancom har lidt et tab, idet salget af scancoms softcross møbler faldt efter colorits lancering
af sine møbler.
colorits advokat har gjort gældende, at scancom ikke har eneret til møblerne og hynden, idet
scancom ikke har godtgjort, at produkterne er scamcoms design. bøje bendtzen har ingen
faglig baggrund for at designe møbler m.v., og han har aldrig markedsført sig som designer.
scancom har ikke fremlagt tegninger eller kontrakter med producenten i vietnam, der
dokumenterer retten til designet. erklæringerne fra duc m.v. viser tværtimod, at det er den
vietnamesiske producent, som har eneretten til havemøblerne. dette understøttes af, scancom
ikke har retsforfulgt den vietnamesiske producent i anledning af dennes salg af møblerne til
andre. efter leif søholms forklaring må det lægges til grund, at sun-garden har designet
hynden.
                                              - 8 -
møblerne og hynden har intet særpræg, men må tværtimod betegnes som
masseproduktionsvarer uden selvstændigt designmæssigt indhold. scancom kan ikke i medfør
af markedsføringsloven hævde eneret til disse produkter, og colorits salg og markedsføring
heraf kan derfor ikke forbydes.
colorit har ikke handlet i strid med god markedsføringsskik og er derfor ikke forpligtet til at
betale erstatning. der foreligger ikke noget ansvarsgrundlag, idet colorit har handlet i god tro.
møblerne er købt igennem damborg og agenten i danmark, og colorit ophørte med at sælge
møblerne, da der blev rejst tvivl om retten til disse. hynden er købt hos sun-garden, der
producerer hynder, og som colorit har handlet med i flere år. det bestrides, at der har været
forhandlinger mellem parterne om en eneforhandlingsaftale, som har gjort colorit
bekendt med scancoms produkter. scancom har endvidere ikke godtgjort noget tab.
sø- og handelsrettens afgørelse
det lægges til grund, at scancom har markedsført softcross stolen og bænken siden 1995-96,
og at colorit og damborg først på et senere tidspunkt begyndte at markedsføre deres
tilsvarende møbler.
scancom har på det foreliggende grundlag ikke godtgjort, at de har eneretten til softcross
møblerne. erklæringerne fra den vietnamesiske producent er modstridende, og erklæringen af
17. maj 1999 kan ikke tillægges større bevisværdi end de senere erklæringer. dertil kommer,
at scancom hverken har fremlagt tegninger eller kontrakter med producenten i vietnam, som
dokumenterer scancoms de signmæssige indsats.
efter det oplyste adskiller softcross møblerne sig næppe væsentligt fra de øvrige havemøbler af
træ på markedet, og de er i væsentlig grad udformet med inspiration i allerede kendte designs.
det er ikke dokumenteret, at møblerne har det fornødne særpræg til at nyde designmæssig
beskyttelse efter markedsføringsloven.
efter bevisførelsen lægges det til grund, at parternes hynder er produceret nogenlunde
samtidig, og at colorit begyndte af markedsføre sin hynde i februar 2000. det fremgår ikke af
                                                - 9 -
sagen, hvornår scancom begyndte at markedsføre sin hynde. scancom har ikke godtgjort, at
deres hynde var først på markedet, eller at udfærdigelsen af hynden skyldes scancoms
designmæssige indsats.
retten har ikke haft lejlighed til at bese colorits hynde. ud fra en helhedsbedømmelse af de to
hynder på grundlag af billedet af colorits hynde i sagens bilag 11 og scancoms hynde, som
blev forevist under domsforhandlingen, finder retten, at de to puder ligner hinanden, men at
colorits hynde adskiller sig fra scancoms i farven og ved den påsyede i øjnefaldende
applikation, og
det er derfor ikke godtgjort, at colorits hynde er et plagiat af scancoms hynde.
scancoms påstand om forbud tages ikke til følge.
                       thi     kendes         for     ret:
colorit osted aps frifindes.
scancom international aps skal inden 14 dage fra denne doms afsigelse betale 20.000 kr. i
sagsomkostninger til colorit osted aps.
ole bent andersen           elmer.          ole faarup
                                       (sign.)
                          udskriftens rigtighed bekræftes
                        p. j. v. sø- og handelsretten, den
